Астана прокуроры Бишімбаевтің ісіне қатысты түсінік берді
DATE: 18:31, 20 Қараша 2023 | GMT +5
TITLE: Астана прокуроры Бишімбаевтің ісіне қатысты түсінік берді
URL: https://kaz.inform.kz/news/astana-prokurori-bishmbaevtn-sne-katisti-tusnk-berd-36f08c/
META: DATE: 18:31, 20 Қараша 2023 | GMT +5
TOTAL WORDS: 173
AUTHOR(S):
TEXT: «Күдікті Қуандық Бишімбаевқа қатысты 2 ай мерзімге қамауға алу түріндегі бұлтартпау шарасы санкцияланды. Тергеу амалдары әлі жалғасып жатыр. Бұл іс бойынша екінші күдікті – Астанадағы «Гастро-орталық» директоры. Олар бір-біріне туыс адамдар», – деді Е. Өтегенов елордада кәсіпкерлер мәселесін талқылауға арналған жиыннан кейін тілшілер сұрағына жауап бере отырып. Қала прокуроры қайғылы оқиға болған орталықта бейнекамера жазбалары қалпына келтірілгенін растады. «Салтанат Нүкенованың нақты не себептен қайтыс болғанын анықтау үшін сот-медициналық сараптама жалғасып жатыр. Бұл жұмыстар 1 ай шамасында іске асырылады. Содан кейін сараптама нәтижесін жариялаймыз», – деді Ерлан Өтегенов. Еске салайық, биылғы 9 қарашада Астанадағы Бау мейрамханасында бұрынғы Ұлттық экономика министрі Қуандық Бишімбаев өзінің жұбайын соққыға жықты. Әйел жедел жәрдем келгенше көз жұмды. Кейін Ішкі істер министрлігі Қуандық Бишімбаевтың ұсталғанын растады. Елорда Полиция департаменті ҚР Қылмыстық кодексінің 99-бабы 1-бөлігі бойынша тергеу амалдарын бастады. 11 қарашада Астана қаласының мамандандырылған ауданаралық тергеу соты күдікті Қуандық Бишімбаевті 2 айға қамауға алу бойынша бұлтартпау шарасын санкциялады. 12 қарашада кісі өлімі болған «Гастро-Орталық» мейрамханасының директоры ұсталды. 15 қараша өткен кеңесте Президент Қ. Тоқаев ІІМ-ге Бишімбаевтің ісін ерекше бақылауға алуды тапсырды
